Source: https://www.riigiteataja.ee/akt/12768164
Timestamp: 2017-10-23 22:27:40+00:00

Document:
Rahvatervise seaduse ja sellega seonduvalt toiduseaduse, nakkushaiguste ennetamise ja tõrje seaduse, loomatauditõrje seaduse ning veeseaduse muutmise seadus – Riigi Teataja
Rahvatervise seaduse ja sellega seonduvalt toiduseaduse, nakkushaiguste ennetamise ja tõrje seaduse, loomatauditõrje seaduse ning veeseaduse muutmise seadus
Vastu võetud 06.12.2006
Vabariigi Presidendi 21. detsembri 2006. a otsusega nr 60
Rahvatervise seaduses (RT I 1995, 57, 978; 2006, 28, 211) tehakse järgmised muudatused:
1) paragrahvi 4 punkt 31 muudetakse ja sõnastatakse järgmiselt:
« 31) pakendatud looduslik mineraalvesi ja allikavesi peavad olema tervisele ohutud;»;
2) paragrahvi 4 punkt 12 muudetakse ja sõnastatakse järgmiselt:
« 12) ultraviolettkiirguse, infrapunakiirguse, raadiosagedusega kiirguse, madalsagedusliku kiirguse, staatilise elektri- ja magnetvälja (mitteioniseeriva kiirguse) ning nähtava valguse allikate kasutamine peab olema nõuetekohane, inimese tervisele ohutu ning vastama kehtestatud piirväärtustele;»;
3) paragrahvi 4 punktist 13 jäetakse välja sõnad «aeroionisatsioonitase ruumides ning»;
4) paragrahvi 7 lõike 1 punkt 2 muudetakse ja sõnastatakse järgmiselt:
« 2) tervisekaitse riikliku järelevalve tagamine;»;
5) paragrahvi 7 lõike 2 punktid 3, 5, 6 ja 9 tunnistatakse kehtetuks;
6) paragrahvi 7 lõiget 2 täiendatakse punktiga 10 järgmises sõnastuses:
« 10) ujulatele, basseinidele ja veekeskustele, nende ruumidele, ohutusele, basseiniveele ning teenuse osutamisele.»;
7) paragrahvi 8 lõike 2 punktid 1 ja 19 tunnistatakse kehtetuks;
8) paragrahvi 8 lõiget 2 täiendatakse punktiga 24 järgmises sõnastuses:
« 24) kosmeetikatooted ja nende käitlemine.»;
9) paragrahvi 12 lõige 3 muudetakse ja sõnastatakse järgmiselt:
« (3) Avalik- ja eraõiguslik juriidiline isik ning füüsiline isik esitab kohaliku omavalitsuse nõudel tervisekaitse riiklikule järelevalveasutusele kooli, lasteasutuse, hoolekandeasutuse, lapsehoiuteenuseid osutava ettevõtte ning ilu- ja isikuteenuseid osutava ettevõtte ehitusprojekti, sealhulgas hooldusjuhendi koopia, ehitise tervisekaitsenõuetele vastavuse kontrollimiseks ja terviseohutuse hinnangu andmiseks.»;
10) paragrahvi 12 täiendatakse lõikega 31 järgmises sõnastuses:
« (31) Avalik- ja eraõiguslik juriidiline isik ning füüsiline isik, kes on avaliku ürituse või kaubanduse korraldaja kaubandustegevuse seaduse mõistes, on kohustatud teavitama Tervisekaitseinspektsiooni kohalikku asutust ürituse toimumise ajast ja toimumispaigast vähemalt seitse päeva enne avaliku ürituse toimumist.»;
11) paragrahvi 12 lõige 7 muudetakse ja sõnastatakse järgmiselt:
« (7) Avalik- ja eraõiguslik juriidiline isik ning füüsiline isik, kes on ehitise, selle osa või ümbritseva maa-ala omanik või valdaja, rakendab ennetavaid meetmeid ja tagab desinsektsiooni, deratisatsiooni ja desinfektsiooni kahjurputukate, -näriliste ja teiste kahjulike organismide arvukuse vähendamiseks ning kahjustava toime ärahoidmiseks.»;
12) paragrahvi 12 täiendatakse lõikega 10 järgmises sõnastuses:
« (10) Avalik- ja eraõiguslik juriidiline isik ning füüsiline isik, kes on supelranna omanik või valdaja või kes on ujulas, basseinis või veekeskuses ujumis- või suplemisteenuse osutaja:
2) avaldab teabe suplusvee ning ujulas, basseinis ja veekeskuses kasutatava vee kvaliteedinäitajate kohta vastavalt keskkonnainfo kättesaadavuse ja keskkonnaasjade otsustamises üldsuse osalemise ning neis asjus kohtu poole pöördumise konventsiooni nõuetele avaliku teabe seaduses sätestatud korras.»;
13) seadust täiendatakse §-dega 121 ja 122 järgmises sõnastuses:
« § 121. Avalik- ja eraõigusliku juriidilise isiku ning füüsilise isiku ülesanded loodusliku mineraalvee ja allikavee turustamisel ning allika kasutamisel
3) esitab Eestis ammutatava ning toodetava loodusliku mineraalvee või Euroopa Majanduspiirkonna välisest riigist (edaspidi ühenduseväline riik) Eestis turule lastava loodusliku mineraalvee tunnustamiseks Tervisekaitseinspektsioonile kirjaliku taotluse, pädevate asutuste uuringuandmed ning üksikasjaliku teabe käesoleva seaduse ja selle alusel kehtestatud õigusaktide nõuete kohaselt;
4) võib Eestis toote nõuetele vastavuse tõendamise seaduse mõistes turule lasta looduslikku mineraalvett, mille on tunnustanud Tervisekaitseinspektsioon või teise riigi vastutav asutus ning mis on kantud Euroopa Liidu Teataja loodusliku mineraalvee loetellu;
7) ei tohi ühest ja samast allikast pärit looduslikku mineraalvett turustada mitme müüginimetuse all ega nimetada pakendatud joogivett, lauavett, allikavett või muud vett «looduslikuks mineraalveeks» või «mineraalveeks».
(6) Kosmeetikatoodete tootja tagab, et toote valmistamisel on rakendatud kosmeetikatoodete nõuetele vastavuse tagamiseks kvaliteedisüsteemi ja järgitud Euroopa Liidu kosmeetikatoodete hea tootmistava põhimõtteid.»;
14) seadust täiendatakse §-ga 131 järgmises sõnastuses:
« § 131. Tervisekaitseinspektsiooni ülesanded
6) vahetab teavet ja teeb koostööd teiste riikide pädevate asutustega, Euroopa Komisjoni ja rahvusvaheliste organisatsioonidega.»;
15) paragrahvi 15 lõige 1 muudetakse ja sõnastatakse järgmiselt:
« (1) Tervisekaitse riiklikku järelevalvet käesolevas seaduses ja selle alusel kehtestatud õigusaktides ettenähtud nõuete täitmise üle, samuti kosmeetikatoodete käitlemise, teabe esitamise ja terviseohutuse üle ning toote ja teenuse ohutuse seaduse § 7 lõigetes 3 ja 31 nimetatud juhtudel terviseohutuse üle teostavad Tervisekaitseinspektsioon ja tema kohalikud asutused.»;
16) paragrahvi 181 lõige 5 muudetakse ja sõnastatakse järgmiselt:
« (5) Käesolevas paragrahvis sätestatud väärteo kohtuväline menetleja on Tervisekaitseinspektsioon.»;
17) paragrahvi 21 lõige 5 muudetakse ja sõnastatakse järgmiselt:
« (5) Tervisekaitseinspektsioon ja tema kohalikud asutused osutavad tellija taotlusel tasulisi tervisekaitseteenuseid keemiliste, bioloogiliste ja füüsikaliste ohutegurite määramiseks ning riskihindamiseks sotsiaalministri määrusega kehtestatud korra ja hinnakirja kohaselt. Tasulise teenusena ei tohi osutada tervisekaitse riikliku järelevalvega otseselt seotud toiminguid.»;
18) seadust täiendatakse normitehnilise märkusega järgmises sõnastuses:
«1 Nõukogu direktiiv 80/777/EMÜ, millega ühtlustatakse liikmesriikide õigusakte loodusliku mineraalvee kasutamise ja turustamise kohta (EÜT L 229, 30.08.1980, lk 1–10), viimati muudetud Euroopa Parlamendi ja nõukogu määrusega (EÜ) nr 1882/2003 (ELT L 284, 31.10.2003, lk 1–53); nõukogu direktiiv 98/83/EÜ olmevee kvaliteedi kohta (ELT L 330, 5.12.1998, lk 32–54), viimati muudetud Euroopa Parlamendi ja nõukogu määrusega (EÜ) nr 1882/2003 (ELT L 284, 31.10.2003, lk 1–53); Euroopa Parlamendi ja nõukogu direktiiv 2006/7/EÜ, mis käsitleb suplusvee kvaliteedi juhtimist ja millega tunnistatakse kehtetuks direktiiv 76/160/EMÜ (EÜT L 64, 4.03.2006, lk 37–51); nõukogu direktiiv 76/768/EMÜ liikmesriikide kosmeetikatooteid käsitlevate õigusaktide ühtlustamise kohta (EÜT L 262, 27.09.1976, lk 169–200), viimati muudetud komisjoni direktiiviga 2006/78 EÜ (ELT L 271, 30.09.2006, lk 56–57).»
§ 2. Toiduseaduse muutmine
Toiduseaduse (RT I 1999, 30, 415; 2006, 28, 211) § 28 lõige 1 muudetakse ja sõnastatakse järgmiselt:
« (1) Toitu käitlev töötaja ning oma tööülesannete tõttu toiduga või selle käitlemisvahenditega kokkupuutuv töötaja, samuti toidu käitlemisruume puhastav töötaja peab nakkushaiguste tuvastamiseks ning nende leviku tõkestamiseks käima enne töösuhte algust ja olenevalt riski hindamise tulemustest ka töösuhte ajal korrapäraselt tervisekontrollis ning tal peab vastavalt nakkushaiguste ennetamise ja tõrje seadusele olema kirjalik tervisetõend.»
§ 3. Nakkushaiguste ennetamise ja tõrje seaduse muutmine
Nakkushaiguste ennetamise ja tõrje seaduse (RT I 2003, 26, 160; 2006, 28, 211) § 13 tekst muudetakse ja sõnastatakse järgmiselt:
« (1) Tööandja on kohustatud nõudma enne tööle asumist kirjalikku tervisetõendit nakkushaiguste suhtes tervisekontrolli läbimise kohta ning saatma töötamise ajal vastavalt riskihindamise tulemustele korrapärasele tervisekontrollile, sealhulgas iga kahe aasta järel kopsude röntgenuuringule, järgmised isikud:
(4) Perearst teeb nakkushaiguste suhtes tervisekontrolli ja väljastab nakkushaiguste suhtes tervisekontrolli läbimise kohta kirjaliku tervisetõendi, mille vormi kehtestab sotsiaalminister määrusega.»
§ 4. Loomatauditõrje seaduse muutmine
Loomatauditõrje seaduse (RT I 1999, 57, 598; 2006, 21, 162) § 8 pealkiri ja lõige 1 muudetakse ning sõnastatakse järgmiselt:
« § 8. Põllumajandusloomade pidamisel ja loomsete saaduste käitlemisel osalevate isikute tervisekontroll
(1) Loomapidaja ja isik, kes oma tööülesannete tõttu puutub vahetult kokku põllumajandusloomade ja loomsete saadustega, peab nakkushaiguste tuvastamiseks ning nende leviku tõkestamiseks käima enne loomapidamise alustamist või töösuhte algust ja olenevalt riski hindamise tulemustest ka loomapidamise või töösuhte ajal korrapäraselt tervisekontrollis ning tal peab vastavalt nakkushaiguste ennetamise ja tõrje seadusele olema kirjalik tervisetõend. Tervisekontrolli nõudeid ei kohaldata loomapidajale, kes peab loomi, et saada loomseid saadusi enda tarbeks.»
§ 5. Veeseaduse muutmine
Veeseaduses (RT I 1994, 40, 655; 2006, 28, 211) tehakse järgmised muudatused:
1) paragrahvi 13 lõige 5 muudetakse ja sõnastatakse järgmiselt:
« (5) Joogivee käitleja kontrollib käesoleva paragrahvi lõigete 2 ja 4 alusel kehtestatud kvaliteedinõuete ja käesoleva seaduse § 132 lõikest 2 tulenevate nõuete täitmist oma kulul.»;
2) paragrahvi 131 lõikes 1 asendatakse sõnad «vett võtval vee erikasutajal» sõnadega «joogivee käitlejal»;
3) paragrahvi 131 lõige 3 muudetakse ja sõnastatakse järgmiselt:
« (3) Kvaliteedinõuetele mittevastava, kuid tervisele ohutu joogivee müümise loa annab joogivee käitlejale Tervisekaitseinspektsiooni kohalik asutus.»;
4) paragrahvi 131 lõikes 4 asendatakse sõnad «vett võtvale vee erikasutajale» sõnadega «joogivee käitlejale»;
5) seadust täiendatakse §-ga 132 järgmises sõnastuses:
« § 132. Joogivee käitleja ülesanded
(4) Käesoleva paragrahvi lõikes 3 sätestatud tegevusi teostab joogivee käitleja oma kulul.»;
6) paragrahvi 28 lõige 5 muudetakse ja sõnastatakse järgmiselt:
« (5) Sanitaarkaitseala võib ulatuda veevõtukohast kuni 200 meetrini, kui vett võetakse üle 500 m3 ööpäevas. Sellise sanitaarkaitseala piirid kehtestab veehaarde projekti alusel keskkonnaminister.»;
7) paragrahvi 40 lõige 2 muudetakse ja sõnastatakse järgmiselt:
« (2) Tervisekaitseinspektsioon teostab järelevalvet käesoleva seaduse § 13 lõigete 2 ja 4 alusel kehtestatud nõuete ning käesoleva seaduse §-des 131 ja 132 esitatud nõuete üle ja joogiks kasutatava vee terviseohutuse üle vastavalt rahvatervise seadusele ja toiduseadusele. Veterinaar- ja Toiduamet teostab järelevalvet vee terviseohutuse üle vastavalt toiduseadusele.»;
8) paragrahvi 401 lõige 2 muudetakse ja sõnastatakse järgmiselt:
« (2) Käesoleva seaduse § 24 lõikes 4 sätestatud nõue tuleb täita reoveekogumisaladel, mille reostuskoormus on 10 000 inimekvivalenti või rohkem, hiljemalt 2009. aasta 31. detsembriks ja reoveekogumisaladel, mille reostuskoormus on alla 10 000 inimekvivalendi, hiljemalt 2010. aasta 31. detsembriks.»

References: § 121
 § 131
 § 7

§ 2
 § 28

§ 3
 § 13

§ 4
 § 8
 § 8

§ 5
 § 132
 § 132
 § 13
 § 24